Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektu**  **“Grozījumi Ministru kabineta 2016. gada 16. augusta noteikumos Nr.558 “Dzelzceļa pārvadātāju licencēšanas noteikumi”’** |

**I. Jautājumi, par kuriem saskaņošanā vienošanās nav panākta**

**Informācija par elektronisko saskaņošanu**

|  |  |  |  |
| --- | --- | --- | --- |
| Datums | 01.08.2019., 26.05.2020. | | |
|  |  | | |
| Saskaņošanas dalībnieki | Finanšu ministrija, Tieslietu ministrija, Iekšlietu ministrija, Latvijas Brīvo arodbiedrību savienība, Labklājības ministrija. | | |
| Saskaņošanas dalībnieki izskatīja šādu ministriju (citu institūciju) iebildumus un priekšlikumus | |  | Tieslietu ministrijas, Latvijas Brīvo arodbiedrību savienības (LBAS) un Latvijas Dzelzceļnieku un satiksmes nozares arodbiedrības (LDZSA). |
|  | |  | |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |
|  | |  | |
|  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | | 2 | | 3 | 4 | 5 |
|  | | 3.5.apakšpunkts:  “3.5. komercsabiedrības padomes un valdes locekļi nav sodīti par darba koplīguma noteikumu neizpildi.”. | | **Tieslietu ministrija**  *(2019. gada 31. jūlija atzinums Nr.1-9.1/794).*  Projekta 1. punktā izteiktajā Ministru kabineta 2016. gada 16. augusta noteikumu Nr.558 “Dzelzceļa pārvadātāju licencēšanas noteikumi” (turpmāk – noteikumi) 3.5. apakšpunktā norādīts, ka viens no komercsabiedrības labas reputācijas kritērijiem ir, ja komercsabiedrības valdes un padomes locekļi nav sodīti par darba koplīguma noteikumu neizpildi. Vēršam uzmanību, ka atbilstoši projekta anotācijas V sadaļas 1. tabulā norādītajai informācijai minētā norma pārņemta no Eiropas Parlamenta un Padomes 2016. gada 14. decembra Direktīvas (ES) 2016/2370, ar ko Eiropas Parlamenta un Padomes Direktīvu 2012/34/ES groza attiecībā uz iekšzemes dzelzceļa pasažieru pārvadājumu tirgus atvēršanu un dzelzceļa infrastruktūras pārvaldību (turpmāk – Direktīva), 1. panta devītās daļas, kas noteic, ka attiecīgās personas “nav bijušas notiesātas par smagiem pārkāpumiem, kas saskaņā ar valsts tiesību aktiem attiecīgā gadījumā saistīti ar pienākumiem, kuri izriet no saistošiem koplīgumiem”.  Norādām, ka projekta 1. punkts paredz stingrākas prasības kā Direktīvas 1. panta devītā daļa. Attiecīgi lūdzam precizēt projektu atbilstoši Direktīvā noteiktajam vai projekta anotācijā skaidrot stingrāku prasību noteikšanas leģitīmo mērķi un pamatot ierobežojuma samērīgumu. | **Iebildums ņemts vērā.**  Diskutēts starpinstitūciju sanāksmē un precizēts noteikumu projekts. | “3.5. komercsabiedrība vai komercsabiedrības padomes vai valdes locekļi nav bijuši ar tiesas nolēmumu atzīti par vainojamiem smagos pārkāpumos, kas saskaņā ar tiesību aktiem attiecīgā gadījumā saistīti ar pienākumiem, kas izriet no saistošiem darba koplīgumiem.”. |
|  | |  | | **Tieslietu ministrija**  *(2019. gada 31. jūlija atzinums Nr.1-9.1/794).*  Lūdzam projekta 4. punktu izteikt saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 168. punktu, uzskaitot visas Eiropas Savienības direktīvas, kas jau pārņemtas noteikumos, kā arī tiks pārņemtas ar projektu, vienlaikus numurējot tās hronoloģiskā secībā. | **Iebildums ņemts vērā.**  Precizēts noteikumu projekts. | **“**7.Papildināt noteikumus ar informatīvu atsauci uz Eiropas Savienības direktīvām šādā redakcijā:  ,,Informatīva atsauce uz Eiropas Savienības direktīvām  Noteikumos iekļautas tiesību normas, kas izriet no:  1) Eiropas Padomes 2005.gada 18.jūlija Direktīvas [2005/47/EK](http://eur-lex.europa.eu/eli/dir/2005/47/oj/?locale=LV) par Nolīgumu starp Eiropas Dzelzceļa kopienu (CER) un Eiropas Transporta darbinieku federāciju (ETF) par dažiem to mobilo darbinieku izmantošanas nosacījumu aspektiem, kuri sniedz savstarpējas izmantojamības pārrobežu pakalpojumus dzelzceļa sektorā;  2) Eiropas Parlamenta un Padomes 2012. gada 21. novembra Direktīvas [2012/34/ES](http://eur-lex.europa.eu/eli/dir/2012/34/oj/?locale=LV), ar ko izveido vienotu Eiropas dzelzceļa telpu;  3) Eiropas Parlamenta un Padomes 2016. gada 14. decembra Direktīvas (ES) [2016/2370](http://eur-lex.europa.eu/eli/dir/2016/2370/oj/?locale=LV), ar ko Eiropas Parlamenta un Padomes direktīvu [2012/34/ES](http://eur-lex.europa.eu/eli/dir/2012/34/oj/?locale=LV) groza attiecībā uz iekšzemes dzelzceļa pasažieru pārvadājumu tirgus atvēršanu un dzelzceļa infrastruktūras pārvaldību.”. |
|  | | 3.5.apakšpunkts:  “3.5. komercsabiedrības padomes un valdes locekļi nav sodīti par darba koplīguma noteikumu neizpildi.”. | | **Latvijas Brīvo arodbiedrību savienība (LBAS) un Latvijas Dzelzceļnieku un satiksmes nozares arodbiedrība (LDZSA)**  *(2019. gada 1. augusta atzinums Nr.201/1).*  Direktīvas 2012/34/ES 19. pants skan šādi: "Dalībvalstis nosaka nosacījumus, kurus izpildot ir ievērota prasība par labu reputāciju, lai nodrošinātu to, ka uzņēmums, kas iesniedz licences pieteikumu, vai par tā pārrvaldību atbildīgās personas..."  Direktīva 2012/34/ES nosaka,ka pārkāpumi par darba koplīgumu neizpildi tiek attiecināti ne tikai uz valdes vai padomes locekļiem (direktīvas tekstā - par pārvaldību atbildīgās personas), bet arī uz uzņēmumu. Tam ir būtiska nozīme, jo, piemēram,ja būs sods,tad sodu visdrīzāk liks juridiskai personai, nevis kādam konkrētam valdes vai padomes loceklim.  Ņemot vērā teikto, LBAS un LDZSA lūdz papildināt MK noteikumu projekta 3.5. apakšpunktu šādā redakcijā:  "3.5. komercsabiedrība, tās padomes un / vai valdes locekli nav sodīti par darba  koplīguma noteikumu neizpildi.” | **Iebildums ņemts vērā.**  Precizēts noteikumu projekts. | “3.5. komercsabiedrība vai komercsabiedrības padomes vai valdes locekļi nav bijuši ar tiesas nolēmumu atzīti par vainojamiem smagos pārkāpumos, kas saskaņā ar tiesību aktiem attiecīgā gadījumā saistīti ar pienākumiem, kas izriet no saistošiem darba koplīgumiem.”. |
|  | | **Satiksmes ministrijas iniciatīva.**  Norma tiek precizēta attiecīgi Direktīvas 2012/34/ES 19. pantam. Tā attiecas gan uz komercsabiedrību, gan par tās pārvaldību atbildīgajām personām. | | | **Papildināts noteikumu projekts un anotācija.** | 1. Papildināt noteikumu 3. punktu aiz vārdiem “komercsabiedrībai” ar vārdiem “vai komercsabiedrības padomes vai valdes locekļiem”. |
|  | | **Satiksmes ministrijas iniciatīva.**  Ar projekta 2. punktu, atbilstoši Eiropas Parlamenta un Padomes 2012. gada 21. novembra Direktīvas 2012/34/ES, ar ko izveido vienotu Eiropas dzelzceļa telpu 19. pantam, tiek noteikts, ka jāizpildās vismaz vienam no reputācijas nosacījumiem, nevis obligāti jāizpildās visiem reputācijas nosacījumiem. Iepriekš norma pārņemta sašaurināti, nosakot to, ka jāizpildās visiem nosacījumiem, lai to varētu piemērot. | | | **Papildināts noteikumu projekts un anotācija.** | 2. Aizstāt 3.1., 3.2., 3.3. un 3.4. apakšpunktā vārdu “un” ar vārdu “vai”. |
|  | | **Satiksmes ministrijas iniciatīva.**  Šobrīd Valsts dzelzceļa administrācija pieprasa izziņu no Sodu reģistra attiecīgās datu bāzes un vienlaikus komercsabiedrība iesniedz Valsts dzelzceļa administrācijai apliecinājumu, ka tās padomes vai valdes loceklis ārvalstīs nav bijis sodīts par darba koplīguma noteikumu neizpildi, kura izdarīšana izslēdz komercsabiedrības atbilstību noteikumu projekta 1.punktā minētajam kritērijam. Projekts paredz svītrot vārdu “ārvalstīs”, nosakot pienākumu iesniegt minēto apliecinājumu arī gadījumos, kas neskar ārvalstis. Jo no 2020. gada 1. jūlija spēku zaudē Latvijas Administratīvo pārkāpumu kodekss, kurā minēta norma, kas paredz sankciju par atteikšanos vest sarunas par koplīguma noteikumu neizpildi, uz kuras pamata Valsts dzelzceļa administrācija pieprasīja izziņu no Sodu reģistra. Tādēļ ar normu paredzēts pienākums komercsabiedrībai iesniegt apliecinājumu, ka tā vai tās padomes vai valdes loceklis nav bijis sodīts par darba koplīguma noteikumu neizpildi. | | | **Papildināts noteikumu projekts un anotācija.** | 5. Svītrot 7.4. apakšpunktā vārdu “ārvalstīs”. |
|  | |  | |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(P. Markēvičs)

Patriks Markēvičs

Satiksmes ministrijas

Dzelzceļa departamenta direktors,

tālr. 67028192

[patriks.markevics@sam.gov.lv](mailto:patriks.markevics@sam.gov.lv)